section_heading: Povijest
paragraph_text: Početkom 2016. godine javila se ideja o formiranju nogometne selekcije koju bi činili nogometaši srpske nacionalne manjine u Hrvatskoj. Nakon toga je uslijedio poziv za nastup na Europeadi, europskom nogometnom prvenstvu nacionalnih manjina. Formiranje reprezentacije podržalo je Srpsko narodno vijeće, te je za izbornika odabran Zoran Čugalj iz Vukovara, bivši igrač FK Sartid Smederevo, a sadašnji podučavatelj za mlađi uzrast. Krajem veljače 2016. godine u Vojniću je organiziran turnir između srpskih klubova iz zapadne Hrvatske (NK Petrova Gora Vojnić, NK PPG Rujevac, NK Gomirje), kako bi se izvršila selekcija igrača za reprezentaciju (ostatak igrača čine igrači iz klubova iz istočne Hrvatske).Milan Cimeša, Novosti: Reprezentacija Srba iz Hrvatske, objavljeno 6. ožujka 2016. godine, pristupljeno 25. siječnja 2018. godine<ref>Petar Glodić, Novosti: Zajedno na manjinski Euro, objavljeno 9. lipnja 2016. godine, pristupljeno 25. siječnja 2018. godine